Josy Barthel

Joseph «Josy» Barthel (født 24. april 1927 i Mamer, død 7. juli 1992) var en luxembourgsk friidrettsutøver. Han vant overraskende gullmedaljen på 1500 meter i OL 1952 i Helsingfors.

Barthels første internasjonale meritt var gull på 800 meter i militær-VM i Berlin i 1947. Året etter, da militær-VM ble arrangert i Brussel, vant han både 800 og 1500 meter.

I OL 1948 i London kom Barthel på 9.-plass i finalen på 1500 meter. Deretter vant han student-VM i 1949 (1500 m) og 1951 (800 og 1500 m). Det absolutte høydepunktet i Barthels karriere kom i OL i 1952, da han overrasket publikum og seg selv ved å vinne 1500-meteren etter en meget sterk spurt. Han deltok også i OL 1956 i Melbourne, og la deretter opp som idrettsutøver. 

I 1962 ble Barthel president for Luxembourgs friidrettsforbund, og fra 1973 til 1977 var han president i landets olympiske komité. Han var også medlem av Luxembourgs regjering.

Luxembourgs nasjonalstadion, hjemmebanen for , er oppkalt etter ham (Stade Josy Barthel).

OL-medaljer 
 1952  Helsingfors -  Gull i friidrett, 1500 meter

Referanser

Eksterne lenker 
 

Luxembourgske mellomdistanseløpere
Deltakere for Luxembourg under Sommer-OL 1948
Friidrettsutøvere under Sommer-OL 1948
Medaljevinnere under Sommer-OL 1952
Deltakere for Luxembourg under Sommer-OL 1952
Friidrettsutøvere under Sommer-OL 1952
Deltakere for Luxembourg under Sommer-OL 1956
Friidrettsutøvere under Sommer-OL 1956
Olympiske mestere for Luxembourg
Personer fra kantonen Capellen
Fødsler i 1927
Dødsfall i 1992